《赠天柱山昕禅老》
宋代·释文兆

几年天柱居，韬光外浮世。
禅心混沌先，诗思云霞际。
山雪涤茶鐺，谿泉濯祖毳。
富德鄙利徒，贵道轻权势。
竹牖晴长开，松扉夜不闭。
霜严庭树萎，雨暴龛灯翳。
红叶遇寒烧，白头逢暖剃。
终期为近邻，清话素相契。

作者简介：释文兆，闽（今福建）人（《湘山野录》卷中）。一作南越人。九僧之一（《清波杂志》卷一一）。今录诗十四首。